Obecné  zastupiteľstvo v obci Gabčíkovo na základe samostatnej pôsobnosti podľa čl. 6 Ústavy SR a na základe ustanovenia § 4 ods. 3 písm. p) a § 6 ods.1 zákona SNR č. 369/1990 Zb. o obecnom zriadení v znení neskorších predpisov s použitím §11 ods.4 písm. g cit. zákona  v súlade s § 71 zákona NR SR č. 195/1998 Z. z. o sociálnej pomoci v znení neskorších predpisov
v y d á v a 


VŠEOBECNE ZÁVÄZNÉ NARIADENIE OBCE GABĆÍKOVO  

č. 17 /2008 zo dňa 21.11.2008 

o poskytovaní opatrovateľskej služby, o úhradách za opatrovateľskú službu
a o organizovaní spoločného stravovania

§ 1
ÚČEL VŠEOBECNE ZÁVÄZNÉHO NARIADENIA
Toto nariadenie upravuje rozhodovaciu pôsobnosť obce Gabčíkovo a to: 

a)  o poskytovaní opatrovateľskej služby a o úhrade za túto službu, 

b) o povinnostiach občana zaplatiť úhradu za opatrovateľskú službu, ktorá sa poskytla neprávom,  bez úhrady alebo za nižšiu úhradu, 

c) o povinnostiach osôb uvedených v  § 45  ods. 1 a 2 zákona č. 195/1998 Z. z. o sociálnej pomoci  v znení neskorších predpisov platiť úhradu za opatrovateľskú službu a o výške úhrady, ak sa nedohodne o úhrade s týmito osobami, 

d) o odňatí opatrovateľskej služby, o zastavení poskytovania opatrovateľskej služby, o znížení 

alebo zvýšení úhrady za poskytnutú opatrovateľskú službu a o neplatení úhrady za 

opatrovateľskú službu, 

e) o podmienkach poskytovania stravovania občanov uvedených v § 7 tohto nariadenia.
§ 2
OPATROVATEĽSKÁ SLUŽBA
1.  Opatrovateľská služba je jednou z foriem sociálnych služieb ako špecializovaných činností na riešenie sociálnej núdze.
(Sociálna núdza je stav, keď si občan nemôže sám zabezpečiť starostlivosť o svoju osobu, starostlivosť o svoju domácnosť, ochranu a uplatňovanie svojich práv a právom chránených záujmov alebo kontakt so spoločenským prostredím najmä vzhľadom na vek, nepriaznivý zdravotný stav, sociálnu neprispôsobenosť alebo stratu zamestnania).
2. Opatrovateľskú službu možno poskytovať: /§ 15 zák. č.195/1998 Z. z. o sociálnej pomoci/:
a) občanovi, ktorý má trvalý pobyt na území obce Gabčíkovo a pre svoj nepriaznivý zdravotný stav potrebuje pomoc inej osoby pri zabezpečovaní:
1. nevyhnutných životných úkonov, 

2. nevyhnutných prác v domácnosti, 

3. kontaktu so spoločenským prostredím, najmä sprievodom, tlmočením v posunkovej reči 

pre nepočujúce osoby a predčítaním, 

b) dieťaťu do skončenia povinnej školskej dochádzky, ak osobnú, celodennú a riadnu 

starostlivosť o dieťa nemôžu z vážnych dôvodov poskytovať alebo zabezpečiť rodičia, alebo občan, ktorý prevzal takéto dieťa do starostlivosti nahrádzajúcej starostlivosť rodičov na základe rozhodnutia príslušného orgánu, 
c) ak sa jednej matke súčasne narodili tri deti a viac detí alebo sa v priebehu dvoch rokov 

opakovane narodili dvojčatá a to do dovŕšenia troch rokov veku detí,
3. Opatrovateľskú službu nemožno poskytovať občanovi, ktorému 

a) sa poskytuje peňažný príspevok na osobnú asistenciu alebo 
b) sa poskytuje celodenné, osobné a riadne opatrovanie osobou uvedenom v § 64 a ods.2 zák. č. 195/1998 Z. z. o sociálnej pomoci,
c) je nariadená karanténa pre podozrenie z nákazy prenosnou chorobou a pri ochorení touto 

nákazou. 

§ 3
PODMIENKY A POSTUP PRI  POSKYTOVANÍ OPATROVATEĽSKEJ SLUŽBY

1. Opatrovateľská služba sa môže poskytnúť občanovi, ktorý má trvalý pobyt v obci Gabčíkovo aspoň 1 rok, na základe písomnej žiadosti na predpísanom tlačive  doručenej Obecnému úradu v Gabčíkove, ktorej súčasťou musí byť:
a) vyjadrenie ošetrujúceho lekára o zdravotnom stave žiadateľa 

b) aktuálne rozhodnutie o výške dôchodku žiadateľa a spoločne posudzovaných osôb /manžel, manželka, započítava sa aj zvýšenie dôchodku o bezvládnosť občana/,  resp. potvrdenie o výške príjmu žiadateľa a spoločne posudzovaných osôb v spoločnej domácnosti /manžel, manželka, prípadne deti/, 

c) potvrdenie Úradu práce, sociálnych vecí a rodiny, že nepoberá príspevok za opatrovanie alebo za osobnú asistenciu,
d) iné doklady, ktoré sú podkladom na rozhodnutie.
2. Na základe vykonaného šetrenia sociálnych pomerov, návrhu ošetrujúceho lekára, 

stanoviska sociálno-zdravotnej komisie sa určí, či je žiadateľ odkázaný na pomoc inej osoby a  určí  objektívny rozsah úkonov opatrovateľskej služby. 
3. Nárok na opatrovateľskú službu vzniká právoplatným rozhodnutím obce  o poskytovaní opatrovateľskej služby a  o výške úhrady za poskytované úkony opatrovateľskej služby. 
4. O poskytovaní opatrovateľskej služby občanovi rozhoduje starosta obce na základe návrhu sociálno-zdravotnej komisie pri OZ v Gabčíkove, vo výnimočnej sociálnej núdzi aj bez návrhu komisie. 
5. Rozsah poskytovania opatrovateľskej služby je závislý od výšky finančných prostriedkov v rozpočte obce na príslušný rozpočtový rok. 
6.  O zvýšení rozsahu opatrovateľskej služby, o znížení rozsahu opatrovateľskej služby a o
následnej úprave úhrady za poskytnutú opatrovateľskú službu rozhodne Obec Gabčíkovo 
na základe žiadosti opatrovaného občana, vyjadrenia  ošetrujúceho lekára a po vykonaní šetrenia sociálnych pomerov členmi sociálno-zdravotnej komisie pri OZ v Gabčíkove. O ukončení poskytovania opatrovateľskej služby rozhodne Obec Gabčíkovo na základe žiadosti opatrovaného občana. 
7.  Nárok na opatrovateľskú službu zanikne, ak obec zistí, že opatrovateľská služba bola poskytnutá neprávom, alebo poskytovanie sociálnej služby nie je ďalej účelné (napr. zlepšený zdravotný stav opatrovanej osoby, podľa odporučenia ošetrujúceho lekára, úmrtie opatrovanej osoby). V prípade úmrtia opatrovaného občana rozhodnutie sa nevydáva. 

8. Členovia sociálno-zdravotnej komisie sú oprávnení navštíviť občana v domácnosti za účelom zistenia účelnosti poskytovania opatrovateľskej služby.

9. Opatrovateľská služba sa poskytuje  prednostne v byte občana počas pracovných dní v pracovnom čase, pokiaľ sa poskytovateľ s opatrovaným nedohodli inak. 

§ 4

PRACOVNOPRÁVNE VZŤAHY OSÔB ZABEZPEĆUJÚCICH OPATROVATEĽSKÚ SLUŽBU

1.  Opatrovateľom môže byť osoba spôsobilá na uzavretie pracovnej zmluvy. 
2. Osoby vykonávajúce opatrovateľskú službu sú zamestnancami obce Gabčíkovo, ich pracovné práva a  povinnosti sú stanovené podľa zákona č. 311/2001Z. z.  Zákonník práce.
3. Pracovný pomer je dojednaný na dobu určitú, do doby kým opatrovaný trvá na žiadosti o opatrovateľskej službe, resp. kým stav opatrovaného vyžaduje poskytnutie opatrovateľskej služby.

4. Počas čerpania dovolenky nie je poskytnutá opatrovateľská služba. 
5. Rozsah poskytovania opatrovateľskej služby je uvedený v prílohe č. 1  tohto nariadenia. 
§ 5
SPÔSOB URČENIA ÚHRADY, VÝŠKU ÚHRADY A SPÔSOB PLATENIA ÚHRADY

ZA POSKYTNUTÚ OPATROVATEĽSKÚ SLUŽBU

1. Občan je povinný platiť úhradu za opatrovateľskú službu podľa príjmu (§ 3 a 4 zákona o životnom minime č.601/2003 Z. z.) a majetku  (§ 9 zákona č. 195/1998 Z. z.).

2. Úhrada za opatrovateľskú službu v kalendárnom mesiaci sa určí podľa rozsahu

poskytovaných nevyhnutných životných úkonov, nevyhnutných prác v domácnosti a 

zabezpečenia kontaktu so spoločenským prostredím a výšky úhrady za nevyhnutný životný 

úkon, nevyhnutnú prácu v domácnosti a za zabezpečenie kontaktu so spoločenským 

prostredím podľa skutočných úkonov.  
3. Ak je príjem občana a príjem spoločne posudzovaných osôb vyšší ako 1,2-násobok sumy 

životného minima ustanoveného osobitným predpisom, občan si platí za poskytovanú 

opatrovateľskú službu úhradu v plnej výške alebo jej časť podľa príjmu a majetku tak, aby tomuto občanovi a osobám, ktorých príjmy sa spoločne posudzujú, zostala z ich príjmu suma 

1,2-násobku sumy životného minima ustanoveného osobitným predpisom (zákon č.601/2003 Z. z. o životnom minime a o zmene a doplnení niektorých zákonov). 
4. Občan nie je povinný platiť úhradu za poskytnutú opatrovateľskú službu, ak jeho príjem a 

príjem spoločne posudzovaných osôb je nižší ako 1,2-násobok sumy životného minima 

ustanoveného osobitným predpisom .

5.  Ak občan nie je povinný platiť úhradu za poskytnutú opatrovateľskú službu alebo platí len časť tejto sumy, podľa § 45 zákona č. 195/1998 o sociálnej pomoci v znení neskorších predpisov sa táto vyžaduje postupne, od manžela, manželky, detí alebo rodičov. 
Ak opatrovaný prehlasuje, že si nepraje, aby úhrada bola požadovaná od rodinných príslušníkov a predloží písomné vyhlásenie o tom, že má úspory postačujúce na pokrytie svojich nevyhnutných  potrieb a môže z nich platiť aj určenú úhradu v plnej výške, obec nepožaduje úhradu od rodinných príslušníkov. 
6. Občan je povinný zaplatiť obci Gabčíkovo úhradu za opatrovateľskú službu za príslušný mesiac v ktorom bola poskytnutá opatrovateľská služba, najneskôr do 15. dňa nasledujúceho kalendárneho mesiaca bezhotovostným prevodom na účet obce.

7. Úhrada sa zvyšuje alebo znižuje v závislosti od výšky príjmov, životného minima a skutočného rozsahu poskytovaných úkonov opatrovateľskej služby.

8. Občan je povinný do ôsmich dní oznámiť zmeny v skutočnostiach rozhodujúcich o trvaní nároku na sociálnu službu a  zmeny vo výške svojich príjmov a majetkových pomerov. 
9. Opatrovaná osoba je povinná na výzvu obce osvedčiť skutočnosti rozhodujúce na poskytovanie opatrovateľskej služby, a to v lehote do 8 dní odo dňa doručenia výzvy.

10. Nezaplatená úhrada alebo jej časť je pohľadávkou Obce Gabčíkovo s konečným zúčtovaním v konaní o dedičstve (§ 47 a 47a zák. č. 195/1998 Z. z.).
11. Starosta obce je oprávnený cenovým opatrením zvýšiť úhrady stanovené týmto nariadením v závislosti od priemerného medziročného rastu spotrebiteľských cien.

12. Výška úhrady tohto VZN za opatrovateľskú službu je uvedená v prílohe č. 2,  ktorá tvorí jej neoddeliteľnú súčasť.
§ 6
Vyživovacia povinnosť  detí  k rodičom 
1.Deti, ktoré sú schopné samy sa živiť, sú povinné zabezpečiť svojim rodičom primeranú výživu, ak to potrebujú (§ 66 zák. č. 36/2005 Z. z. o rodine).
2.Každé  dieťa  plní  vyživovaciu  povinnosť  voči  rodičom v takom rozsahu, aký zodpovedá pomeru jeho schopností,  možností  a majetkových  pomerov k  schopnostiam, možnostiam  a k majetkovým  pomerom ostatných detí  (§ 67 zák. č. 36/2005 Z. z. o rodine).

3.Vyživovacia povinnosť medzi manželmi a poskytovanie príspevku na výživu rozvedenému manželovi predchádza vyživovaciu povinnosť detí voči rodičom (§ 67 zák. č. 36/2005 Z. z. o rodine).
§ 7
ORGANIZOVANIE SPOLOČNÉHO STRAVOVANIA

1. Podľa § 16 zákona č. 195/1998 Z.z. o sociálnej pomoci v znení neskorších predpisov Obec Gabčíkovo organizuje  pre občana obce spoločné stravovanie, ktorého  stravovanie nemožno zabezpečiť inak a ktorý:

a) je poberateľom starobného dôchodku 
b) pre svoj nepriaznivý zdravotný stav je odkázaný na spoločné stravovanie
2) Spoločné  stravovanie  v  rozsahu  jedného teplého  jedla  denne možno  organizovať aj pre osoby,  ktoré si  uplatnili  nárok  na  zabezpečenie  základných životných  podmienok   podľa osobitného  predpisu  /zák. č. 599/2003 Z. z. o pomoci v  hmotnej núdzi   o zmene a doplnení niektorých zákonov/.
3. Spoločné stravovanie v obci je zabezpečené v reštaurácii „ Marica“.
§ 8
POSTUP PRI POSKYTOVANÍ PRÍSPEVKU NA STRAVOVANIE

1. Príspevok na stravovanie sa môže poskytnúť občanovi na základe písomnej žiadosti na predpísanom tlačive doručenej Obecnému úradu v Gabčíkove.

Žiadosť musí byť úplne a pravdivo vyplnená a musí obsahovať potvrdenie o výške príjmu 

žiadateľa a o príjme spoločne posudzovaných osôb. 

2. Na základe podanej žiadosti  v zmysle platnej výšky úhrad za stravovanie je vypočítaná výška úhrady stravníka a výška sociálneho príspevku na stravovanie za jedno teplé jedlo. 

3. O poskytovaní sociálneho príspevku na stravovanie občanovi rozhoduje starosta obce 

na návrh sociálno-zdravotnej komisie, vo výnimočnej sociálnej núdzi  aj bez návrhu. 
4. Občan je povinný každú zmenu súvisiacu s výškou dôchodku bezodkladne oznámiť poskytovateľovi.

6. O výške úhrad za stravovanie rozhoduje starosta obce, vždy pri zmene výšky stravnej jednotky. 

§ 9
Výška úhrady a spôsob úhrady za stravu

1. Obec Gabčíkovo poskytuje dávku vo forme príspevku k stravovaniu dôchodcovi, invalidnému dôchodcovi a osobe – záujemcovi o stravovanie, ktorí sú uvedení v § 7 tohto ustanovenia VZN 
-   stravná jednotka za 1 obed je 2,00 €,
- príspevok obce na spoločné stravovanie na jedno teplé jedlo je 0,87 € / obed,                                -   úhrada zo strany stravníka   1,13 €  / obed.   
2. Obec Gabčíkovo si vyhradzuje právo primerane upravovať výšku úhrady za 1 obed pri zvýšení cien potravín a režijných nákladov.

3. Stravné za príslušný mesiac treba uhradiť vždy  do  3. dňa v mesiaci priamou platbou  na obecnom úrade.     

4. Stravovanie sa vzťahuje na každý deň v mesiaci, okrem dňa pracovného pokoja.
§ 10
VŠEOBECNÉ USTANOVENIA
1.V konaní o opatrovateľskej službe je správnym orgánom starosta obce a to v súlade s ust.  § 13 ods. 5 zákona č. 369/1990 Zb. o obecnom zriadení v znení neskorších predpisov a odkazom na § 5 zák. č. 71/1967 Zb. o správnom konaní v znení neskorších predpisov.

2. Pri poskytovaní opatrovateľskej služby a organizovaní spoločného stravovania sa primerane použije zákon č. 195/1998 Z. z. o sociálnej pomoci v znení neskorších predpisov, zákon č. 71/1967 Zb. o správnom konaní v znení neskorších predpisov, zákon č. 601/2003 
Z. z. o životnom minime a o doplnení niektorých zákonov, zákon č. 36/2005 Zb.o rodine a o zmene a doplnení niektorých zákonov.
3. Poskytovateľ sociálnej služby je povinný chrániť osobné údaje v zmysle zákona
č. 428/2002 Z. z. o ochrane osobných údajov v znení neskorších predpisov.
4. Rozhodnutia vydané  po nadobudnutí  účinnosti tohto nariadenia budú posudzovať v zmysle tohto nariadenia. 
§ 11
ZÁVEREČNÉ USTANOVENIA
1. Na tomto všeobecne záväznom nariadení sa uznieslo Obecné zastupiteľstvo v Gabčíkove dňa 21.11.2008  na svojom  riadnom zasadnutí  a prijalo k nemu uznesenie č.17/2008.
2. Všetky zmeny a doplnky tohto nariadenia schvaľuje Obecné zastupiteľstvo v Gabčíkove. 

3. Toto všeobecne záväzné nariadenie bolo vyvesené na úradnej tabuli obce dňa 24.11.2008 a zvesené dňa 08.12.2008.

4. Toto všeobecne záväzné nariadenie nadobúda účinnosť dňom 1.1.2009 .

5. Nadobudnutím účinnosti tohto nariadenia stráca platnosť a účinnosť Všeobecne záväzné nariadenie č. 2/2008 o poskytovaní opatrovateľskej služby zo dňa 30.5.2008. 

V Gabčíkove dňa 21.11.2008.

                                                                                                                  I v á n  F e n e s
                                                                                                                     starosta obce
Príloha č.1

Popis a priemerný rozsah úkonov opatrovateľskej služby 

	Časový rozsah
                                                                                                              
	mesačne
	týždenne
	denne                                                                           

	1. Nevyhnutné životné úkony                                                                            
	
	
	

	a) bežné úkony osobnej hygieny - ráno                                                                                                             - ranná toaleta vykonávaná denne vrátane holenia
- pomoc pri obliekaní a vyzliekaní
- pomoc pri úprave účesu
- pomoc pri presune z lôžka na vozík a z vozíka na lôžko 
- pomoc pri použití WC  

aa) bežné úkony osobnej hygieny - počas dňa  
- pomoc pri presune z lôžka na vozík a z vozíka na lôžko 
- pomoc pri použití WC

ab) bežné úkony osobnej hygieny - večer 
- pomoc pri presune z lôžka na vozík a z vozíka na lôžko 
- pomoc pri použití WC 
                                                                                                                     
	
	
	60 min.

30 min.

30 min.



	b) celkové kúpanie a umytie vlasov                                                                                                          
- umytie a osušenie tela
- umytie, opláchnutie a vysušenie vlasov 


	
	
	40 min.

	c) donáška obeda                                                                                                                                        
- prinesenie hlavného denného jedla v obedári                                                         
- podávanie jedla a pomoc pri ňom                                                                           
- prihriatie a úprava jedla na tanieri
- pomoc pri jedení, kŕmenie
- umytie riadu                                   

                                                                           
	
	
	60 min.

	d) starostlivosť a výchova nahradzujúca prirodzené rodinné prostredie                           


	
	
	60 min

	e) dohľad                                                                                                                                                     
	
	
	60 min. 

	2. Nevyhnutné práce v domácnosti 


	
	
	

	a) donáška uhlia, dreva, vody, kúrenie, vynesenie popola                                                                     
	
	
	45 min. 



	b) nákup a nevyhnutné činnosti súvisiace s prevádzkou domácností                                                   
- bežný nákup potravín v rozsahu a množstve primeranom  
  potrebám opatrovaného
- vyzdvihnutie alebo nákup liekov
- vynesenie odpadkov
- nákup drobných domácich potrieb priemyselného charakteru, 
  odevov, textílií a drogistických výrobkov


	
	
	60 min.

	c) práce spojené s bežnou prevádzkou domácnosti                                                             
- pozametanie podlahy alebo utretie mokrou handrou
- poutieranie prachu na nábytku
- vysávanie kobercov 
- pomoc pri uložení osobných vecí a domácich potrieb do skríň
- hygienické udržiavanie WC a kúpeľne
- úprava lôžka
- prevlečenie posteľnej bielizne


	
	180 min


	

	d) príprava a varenie raňajok, obeda, prípadne olovrantu alebo večere                                              
- služba poskytovaná len v osobitných prípadoch s prevažnou  bezvládnosťou, ktorí sú osamelí alebo ich rodinní príslušníci nemôžu tento úkon z objektívnych dôvodov zabezpečovať  / 15-90-15 min./  


	
	
	120 min

	e) pranie a žehlenie osobnej a ostatnej bielizne v domácnosti –

 do 5 kg bielizne                 
- pranie v mechanickej, automatickej práčke,

- žehlenie a mangľovanie osobnej a ostatnej bielizne  – úkony vykonávané  v domácnosti klienta na jeho náklady 
                                              
	
	120 min.  


	                   

	3. Formy zabezpečenia kontaktu so spoločenským prostredím 


	
	
	

	a) sprievod na vyšetrenie k lekárovi,  na vybavenie úradných záležitostí     


	180 min.      
	
	

	b) sprievod na kultúrne podujatia, na telovýchovné podujatia                       
    a na iné verejné podujatia       

                                                                       
	180 min.             
	
	

	c) tlmočenie v posunkovej reči pre nepočujúce osoby                                     
	 180 min.         


	
	

	d) predčítanie pre nevidiacich občanov                                                             
	180 min.        


	
	


Výška úhrady za opatrovateľskú službu od 01.01.2009 

	
	euro/ úkon 



	1) Nevyhnutné životné úkony

	

	a) bežné úkony osobnej hygieny – ráno 

aa) bežné úkony osobnej hygieny –  počas dňa   

ab) bežné úkony osobnej hygieny –  večer                                                              
	0,24 € 

0,10 €

0,10 €

	b) celkové kúpanie a umytia vlasov                                                                      
	0,24 €



	c) donáška obeda                                                                                                    
	0,30 €



	d) starostlivosť a výchova nahradzujúca prirodzené rodinné prostredie            
	bezplatne



	e) dohľad                                                                                                              
	0,44 €



	2) Nevyhnutné práce v domácnosti

	

	a) donáška uhlia, dreva, vody, kúrenie, vynesenie popola                                  
	0,30 €



	b) nákup a ďalšie nevyhnutné činnosti súvisiace s prevádzkou domácnosti     
	0,54 €



	c) práce spojené s bežnou prevádzkou  domácnosti 
	1,73 €



	d) príprava a varenie raňajok, obeda, olovrantu alebo večere                                                                                       


	0,67 €



	e)pranie a žehlenie osobnej a ostatnej bielizne v domácnosti 
	0,24 €



	3) Zabezpečenie kontaktu so spoločenským prostredím


	

	a) sprievod na lekárske vyšetrenia, na vybavenie úradných záležitostí
	0,24 €



	b) sprievod na kultúrne podujatia, na telovýchovné podujatia                                                                    

     a na iné podujatia        

                                                                                   
	bezplatne

	c) tlmočenie v posunkovej reči pre nepočujúce osoby          

                            
	bezplatne

	d) predčítanie pre nevidiacich občanov                                                              
	bezplatne

